Епиметей
Епиметей ( – „който късно се сеща“) в древногръцката митология е един от титаните от второ поколение. Син е на титана Япет и океанидата Климена. Брат е на Прометей, Менетей и Атлант.

Не се е отличавал с интелигентност. Зевс му дал за жена Пандора и той я приел, забравяйки за предупреждението на брат си да не приема никакви дарове от Гръмовержеца. Тяхната дъщеря Пира се омъжила за сина на Прометей, Девкалион, и те били единствените оцелели хора след потопа.

Кутията на Пандора 
Зевс изпраща при Епиметей красивата Пандора, за да отмъсти на брат му Прометей за кражбата на огъня. Епиметей бива заслепен от красотата ѝ и въпреки увещанията на Прометей, я взема за жена. В техния дом имало плътно затворен съд, в който били скрити всякакви духове. Любопитната Пандора отворила съда и освободила злините, които тръгнали по Земята и направили живота на хората студен и жесток; по волята на Зевс вътре останал единствено духът на надеждата Елпис.

Друго 
На Епиметей са кръстени  един от спътниците на Сатурн и астероидът 1810 Епиметей.

Древногръцки богове
Титани